દાહોદ: દાહોદ જિલ્લામાં બંધને સોમવારે મિશ્ર પ્રતિસાદ મળ્યો હતો. ઝાલોદ,લીમડી, સુખસરમાં સજ્જડ બંધ જોવા મળ્યો હતો જ્યારે ફતેપુરા અને ગરબાડામાં સવારે બંધ થયેલી દુકાનો બપોરે ફરીથી ખુલી ગઇ હતી. દાહોદ, ઝાલોદ અને દેવગઢ બારિયામાં સફાઇ કર્મચારીઓ પણ બંધમાં જોડાતાં સફાઇ કામથી અળગા રહેતાં ગંદકીના ઢગ જામ્યા હતાં. બંધ કરાવવા માટે નીકળેલા 67 લોકોને પોલીસ ડિટેઇન કર્યા હતાં. સુપ્રીમ કોર્ટ તરફથી SC-ST એક્ટમાં બદલાવ કરવાની સામે સોમવારે દાહોદ જિલ્લો બંધ હોવાની વાતો સોશિયલ મીડીયા ઉપર ફરતી થઇ હતી.